Ideal Bar Live præsenterer

**Stjerne i svøb, Benjamin Kissi, i Ideal Bar**

*Lørdag den 25. maj indtager sangeren Benjamin Kissi Ideal Bar med sit første headliner-job, hvor den erfarne musiker udfolder sin lækre urban-pop på en bund af electro beats.*

[Benjamin Kissi](http://www.facebook.com/benjaminkissidk?fref=ts) har de sidste 12 år befundet sig på den danske musikscene som sanger, sangskriver og guitarist i Gypsies og Are We Brothers?, som backingmusiker for navne som EaggerStunn, Jokeren, Outlandish samt Medina. Senest var han varmede han op til Shaka Loveless koncert i Store VEGA.
Nu står han for første gang på egne ben som soloartist med debutep'en *Make up Sex*, der er sat til at udkomme den 8. april, og endnu en ep er undervejs. I den forbindelse gæster han Ideal Bar til sit første show som hovednavn den 25. maj.

**Urban-pop med world music twists**
Debutep’en *Make up Sex* består af i alt syv numre, og med inspiration fra kunstnere som M.I.A., Santigold, og MGMT blander Benjamin Kissi fængende popmelodier med tunge beats, skæv electronica, ”rigtige” instrumenter og samples med et tvist af World Music. Den er skrevet og produceret i samarbejde med musikerkollegerne Frederik Tao Nordsø (The William Blakes, Outlandish, Sebastian Lind m.fl.) og Birk Nevel (Gypsies, Are We Brothers? m.fl.). Se den fine video til førstesinglen "[Make up Sex](https://www.youtube.com/watch?v=kjBvsCEMbEs&feature=youtube_gdata_player" \t "_blank)" her.

**Tidligere opvarmning for The Roots**
Benjamin Kissi er tidligere medlem af urban-gruppen Gypsies, der albumdebuterede tilbage i 2007 og hittede med singlen "Part Of Me". Bandet, der havde Benjamin Kissi og Shaka Loveless i front, fik hurtigt ry for at være et af de stærkeste livebands herhjemme og gjorde sig specielt bemærkede, da de varmede op for den amerikanske hiphop-gruppe The Roots i VEGA (2004) og senere for The Fugees (2005).

**Support: Caroline Franceska**
[Caroline Franceska](https://www.facebook.com/Franceskasound%22%20%5Ct%20%22_blank), som måske bedre er kendt under R’n’B-aliaset Shaque Lilli, er nu klar til at kaste det tidligere musikalske alter ego af sig og har indgået et samarbejde med Fake Diamond Records.

Den 27-årige sangerinde, producer og sangskriver er netop nu i studiet for at færdiggøre hendes kommende solo-udspil på dansk. Hendes ophav er i oldschool R’n’B, hvor hun er inspireret af lyden fra nogle af 80’ernes og 90’ernes R’n’B-konger som Jimmy Jam & Terry Lewis og Timbaland, kombineret med en lyrisk inspiration fra danske artister som C.V. Jørgensen og Sanne Salomonsen.

**Fakta om koncerten**:
Benjamin Kissi + Caroline Franceska (support)

Lørdag den 25. maj kl. 20
Store VEGA, Enghavevej 40, 1674 Kbh. V
Pris: 80 kr. + gebyr - Forsalg via [www.vega.dk](http://www.vega.dk), Billetnet og på posthuse

*For yderligere oplysninger kontakt venligst*Bettina Balle - Kommunikationsmedarbejder, VEGA, bb@vega.dk - 3326 0959